Avis juridique important

|

31988D0225

88/225/EØF: Kommissionens afgørelse af 18. april 1988 om afslutning af undersøgelsen i henhold til artikel 13, stk. 10, i forordning (EØF) nr. 2176/84 vedrørende visse hydrauliske gravemaskiner samlet eller produceret i Fællesskabet

EF-Tidende nr. L 101 af 20/04/1988 s. 0024 - 0025

*****  KOMMISSIONENS  AFGOERELSE  af 18. april 1988  om afslutning af undersoegelsen i henhold til artikel 13, stk. 10, i forordning (EOEF) nr. 2176/84 vedroerende visse hydrauliske gravemaskiner samlet eller produceret i Faellesskabet  (88/225/EOEF)  KOMMISSIONEN FOR DE EUROPAEISKE  FAELLESSKABER HAR -  under henvisning til Traktaten om Oprettelse af Det Europaeiske OEkonomiske Faellesskab,  under henvisning til Raadets forordning (EOEF) nr. 2176/84 af 23. juli 1984 om beskyttelse mod dumpingimport eller subsidieret import fra lande, der ikke er medlemmer af Det Europaeiske OEkonomiske Faellesskab (1), aendret ved forordning (EOEF) nr. 1761/87 (2), saerlig artikel 13, stk. 10,  efter konsultation i Det Raadgivende Udvalg, der er nedsat i henhold til naevnte forordning, og  ud fra foelgende betragtninger:  A. Procedure  (1) Kommissionen modtog i september 1987 en klage indgivet af »Commitee for European Construction Equipment«, som repraesenterer stort set hele produktionen i Faellesskabet af den paagaeldende vare. Klagen indeholdt tilstraekkelige beviser for, at et selskab efter indledningen af undersoegelsen vedroerende hydrauliske gravemaskiner med oprindelse i Japan (3), hvilken undersoegelse foerte til vedtagelse af Raadets forordning (EOEF) nr. 1877/85 (4), hvorved der indfoertes en endelig antidumpingtold paa importer af de paagaeldende produkter, foretog samling af hydrauliske gravemaskiner i Faellesskabet paa de betingelser, der er omhandelt i artikel 13, stk. 10, i forordning (EOEF) nr. 2176/84. Efter konsultationer offentliggjorde Kommissionen derfor en meddelelse i De Europaeiske Faellesskabers Tidende (5) om indledning af en undersoegelse i henhold til naevnte artikel 13, stk. 10, vedroerende hydrauliske gravemaskiner, der samles i Faellesskabet af Komatsu (UK) Ltd, Birtley, County Curham, Det Forenede Kongerige.  (2) Kommissionen underrettede det beroerte selskab herom samt repraesentanter for Japan og klagerne og gav de direkte beroerte parter lejlighed til at tilkendegive deres mening skriftligt og til at anmode om at blive hoert mundtligt.  (3) Det paagaeldende selskab og klagerne tilkendegav deres mening skriftligt, men anmodede ikke om at blive hoert af Kommissionen.  (4) Der blev ikke fremlagt redegoerelser af virksomheder, der indkoeber hydrauliske gravemaskiner samlet i Faellesskabet. Kommissionen indhentede og efterproevede alle oplysninger, som den ansaa for noedvendige med henblik paa at vurdere karakteren af den paastaaede samleproces, og foretog endvidere undersoegelser hos Komatsu (UK) Ltd Birtley, County Durham, Det Forenede Kongerige.  (5) Undersoegelsen omfattede perioden fra den 1. januar til den 30. september 1987.  B. Forretningsmaessig forbindelse eller associering med eksportoeren  (6) Det konstateredes, at det i nr. 1 anfoerte selskab er et fuldt ejet datterselskab af den japanske eksportoer af hydrauliske gravemaskiner, som er omfattet af den endelige antidumpingtold, der indfoertes ved forordning (EOEF) nr. 1877/85.  C. Produktion  (7) Selskabet paabegyndte samleprocessen, efter at antidumpingproceduren vedroerende importen af hydrauliske gravemaskiner med oprindelse i Japan var blevet indledt den 31. juli 1984.  D. Dele  (8) Vaerdien af delene og forholdet mellem vaerdien af japanske dele og dele af anden oprindelse blev fastsat paa grundlag af selskabets indkoebspriser for disse dele ved levering til fabrikken i Faellesskabet, dvs. prisen leveret fabrik, fortoldet.  (9) Komatsu (UK) Ltd gjorde gaeldende, at de direkte fremstillingsomkostninger for en vigtig del, der fremstilledes som en delkomponent i selskabets fabrikslokaler, burde indregnes i vaerdien af faellesskabsdelene, fordi fremstillingsprocessen ikke blot var en samleproces, men en egentlig produktionsproces. Denne anmodning kan imidlertid ikke imoedekommes, fordi omkostningerne ved samling eller fremstilling ikke kan indregnes i vaerdien af dele eller materialer, der indgaar i samle- eller produktionsprocessen, men udgoer en vaerditilvaekst til disse dele eller materialer som led i samle- eller produktionsprocessen.  (10) Den vejede gennemsnitlige vaerdi af japanske dele for alle modeller, der produceres af Komatsu, er mindre end 60 % af den totale vaerdi af alle dele.  E. Afslutning af undersoegelsen  (11) Under disse omstaendigheder boer undersoegelsen afsluttes, uden at den antidumpingtold, der er indfoert paa visse hydrauliske gravemaskiner med oprindelse i Japan, jf. forordning (EOEF) nr. 1877/85, udvides til ogsaa at omfatte hyrauliske gravemaskiner, der samles i Faellesskabet.  (12) Det blev ikke gjort indsigelse mod denne afgoerelse i Det Raadgivende Udvalg.  (13) Klageren underrettedes om de kendsgerninger paa grundlag af hvilke Kommissionen agtede at afslutte undersoegelsen, og der fremsattes ingen bemaerkninger hertil -  TRUFFET FOELGENDE AFGOERELSE:  Eneste artikel  Undersoegelsen i henhold til artikel 13, stk. 10, i forordning (EOEF) nr. 2176/84 vedroerende selvbevaegende hydrauliske gravemaskiner, paa larvefoedder eller hjul, af totalvaegt paa mere end 6 tons, men hoejst 35 tons, med en kroejning paa 360° og udstyret med en enkelt ske eller med mulighed for at blive udstyret saaledes, henhoerende under KN-kode ex 8429 52 00 og ex 8429 59 00, med oprindelse i Japan, afsluttes hermed.  Udfaerdiget i Bruxelles, den 18. april 1988.  Paa Kommissionens vegne  Willy DE CLERCQ  Medlem af Kommissionen  (1) EFT nr. L 201 af 30. 7. 1984, s. 1.  (2) EFT nr. L 167 af 26. 6. 1987, s. 9.  (3) EFT nr. C 201 af 31. 7. 1984, s. 3.  (4) EFT nr. L 176 af 6. 7. 1985, s. 1.  (5) EFT nr. C 285 af 23. 10. 1987, s. 4.


title: 2012/16/EU: Europa-Parlamentets og Rådets afgørelse af 21. december 2011 om anvendelse af Den Europæiske Fond for Tilpasning til Globaliseringen i henhold til punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (ansøgning EGF/2009/019 FR/Renault, Frankrig)

text:
               10.1.2012

               DA

               Den Europæiske Unions Tidende

               L 6/5

         EUROPA-PARLAMENTETS OG RÅDETS AFGØRELSE
   af 21. december 2011
   om anvendelse af Den Europæiske Fond for Tilpasning til Globaliseringen i henhold til punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (ansøgning EGF/2009/019 FR/Renault, Frankrig)
   (2012/16/EU)
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (1), særlig punkt 28,
   under henvisning til Europa-Parlamentets og Rådets forordning (EF) nr. 1927/2006 af 20. december 2006 om oprettelse af Den Europæiske Fond for Tilpasning til Globaliseringen (2), særlig artikel 12, stk. 3,
   under henvisning til forslag fra Europa-Kommissionen, og
   ud fra følgende betragtninger:

               (1)

               Den Europæiske Fond for Tilpasning til Globaliseringen (EGF) blev oprettet med henblik på at yde supplerende støtte til arbejdstagere, der afskediges som følge af gennemgribende strukturelle ændringer i verdenshandelsmønstrene, som kan tilskrives globaliseringen, og at hjælpe dem med at vende tilbage til arbejdsmarkedet.

               (2)

               Anvendelsesområdet for EGF blev udvidet for ansøgninger indgivet fra den 1. maj 2009, således at det også kom til at omfatte støtte til arbejdstagere, der bliver afskediget som en direkte følge af den internationale finansielle og økonomiske krise.

               (3)

               Den interinstitutionelle aftale af 17. maj 2006 giver mulighed for at anvende EGF inden for et årligt loft på 500 mio. EUR.

               (4)

               Frankrig indgav den 9. oktober 2009 en ansøgning om anvendelse af EGF i forbindelse med afskedigelser hos Renault s.a.s. og syv af virksomhedens leverandører og supplerede den med yderligere oplysninger frem til den 25. januar 2011. Ansøgningen opfylder kravene til fastlæggelse af støttebeløbets størrelse, jf. artikel 10 i forordning (EF) nr. 1927/2006. Kommissionen foreslår derfor, at der ydes en støtte på 24 493 525 EUR.

               (5)

               Der bør derfor som følge af Frankrigs ansøgning ydes økonomisk støtte fra EGF —

         VEDTAGET DENNE AFGØRELSE:
   Artikel 1
   Inden for rammerne af Den Europæiske Unions almindelige budget for regnskabsåret 2011 stilles der et beløb til rådighed fra Den Europæiske Fond for Tilpasning til Globaliseringen på 24 493 525 EUR i forpligtelses- og betalingsbevillinger.
   Artikel 2
   Denne afgørelse offentliggøres i Den Europæiske Unions Tidende.

      Udfærdiget i Bruxelles, den 21. december 2011.

            På Europa-Parlamentets vegne

         J. BUZEK

            Formand

            På Rådets vegne

         M. KOROLEC

            Formand

      (1)  EUT C 139 af 14.6.2006, s. 1.

      (2)  EUT L 406 af 30.12.2006, s. 1.


               3.8.2010

               DA

               Den Europæiske Unions Tidende

               C 210/1

         Vedtagelse af Rådets afgørelse om, hvordan Tjenesten for EU's Optræden Udadtil skal tilrettelægges og fungere
   2010/C 210/01

      Udkast til erklæring fra den højtstående repræsentant
       (1)
      om politisk ansvarlighed

   Den højtstående repræsentant (HR) vil basere sit forhold til Europa-Parlamentet på de forpligtelser med hensyn til høring, information og rapportering, som den tidligere kommissær med ansvar for udenrigsanliggender, den tidligere højtstående repræsentant for den fælles udenrigs- og sikkerhedspolitik og de skiftende rådsformandskaber har indgået. Disse forpligtelser vil, i det omfang det er nødvendigt, blive tilpasset på baggrund af Parlamentets rolle som politisk kontrolinstans og omdefineringen af den højtstående repræsentants rolle som fastsat i traktaterne og i overensstemmelse med EU-traktatens artikel 36.
   Dette indebærer følgende:

               1.

               Hvad angår FUSP, vil HR høre Europa-Parlamentet om denne politiks vigtigste aspekter og grundlæggende valg i overensstemmelse med EU-traktatens artikel 36. Eventuelle udvekslinger af synspunkter forud for vedtagelsen af mandater og strategier inden for FUSP vil finde sted i et passende format afhængigt af følsomheden og fortroligheden af de emner, der behandles. I denne forbindelse vil den praksis, der gælder for de fælles konsultationsmøder med formandskaberne for AFET og COBU ligeledes blive forbedret. De briefinger, der gives på disse møder, vil især dreje sig om FUSP-missioner, der finansieres over EU-budgettet, både dem, der allerede er i gang, og dem, der er under forberedelse. Der kan om nødvendigt arrangeres supplerende fælles konsultationsmøder ud over de regelmæssige møder. EU-Udenrigstjenestens deltagelse (i alle disse møder) vil ud over den faste formand for Den Udenrigs- og Sikkerhedspolitiske Komité omfatte overordnede embedsmænd med politisk ansvar.

               2.

               Resultaterne af de igangværende forhandlinger om rammeaftalen mellem Europa-Parlamentet og Kommissionen om forhandling af internationale aftaler vil blive anvendt mutatis mutandis af HR på aftaler under hendes ansvarsområde, der kræver Parlamentets godkendelse. Europa-Parlamentet vil i overensstemmelse med EUF-traktatens artikel 218, stk. 10, straks blive underrettet fuldt ud under hele proceduren, også i forbindelse med FUSP-aftaler.

               3.

               HR vil fortsat føre en tilbundsgående dialog om og fremsende alle dokumenter vedrørende de strategiske planlægningsfaser i forbindelse med de finansielle instrumenter (med undtagelse af Den Europæiske Udviklingsfond). Dette gælder også for alle høringsdokumenter, der forelægges for medlemsstaterne i forberedelsesfasen. Denne praksis følges uanset resultatet af forhandlingerne om rækkevidden og anvendelsen af EUF-traktatens artikel 290 om delegerede retsakter.

               4.

               Den nuværende ordning for videregivelse af fortrolige oplysninger om FSFP-missioner og -operationer (via Parlamentets særlige ESFP-udvalg, jf. IIA fra 2002) vil blive bevaret. Den højtstående repræsentant kan også efter need-to-know-princippet give andre medlemmer af Parlamentet adgang til andre FUSP-dokumenter, forudsat at de, hvis der er tale om klassificerede dokumenter, er behørigt sikkerhedsgodkendt i overensstemmelse med gældende regler, når det er nødvendigt for, at de kan varetage deres institutionelle funktioner, efter anmodning fra AFET's formand og, om nødvendigt, Parlamentets formand. HR vil i denne forbindelse gennemgå og om nødvendigt foreslå tilpasning af de eksisterende bestemmelser om adgang for medlemmer af Europa-Parlamentet til klassificerede dokumenter og oplysninger på det sikkerheds- og forsvarspolitiske område (IIA fra 2002 om ESFP). Indtil denne tilpasning har fundet sted, træffer HR afgørelse om de overgangsforanstaltninger, hun måtte anse for nødvendige for at give korrekt udpegede og anmeldte medlemmer af Parlamentet, der udøver en institutionel funktion, lettere adgang til ovennævnte oplysninger.

               5.

               HR imødekommer anmodninger fra Europa-Parlamentet om at lade nyvalgte ledere af delegationer til lande og organisationer, som Parlamentet anser for strategisk vigtige, mødes med AFET til en drøftelse (der adskiller sig fra en høring) inden de overtager deres post. Det samme gælder for EU's særlige repræsentanter. Disse drøftelser afholdes inden for rammer, der er aftalt med HR, og som afhænger af følsomheden og fortroligheden af de emner, der behandles.

               6.

               I tilfælde, hvor HR ikke kan deltage i en forhandling i Europa-Parlamentets plenarmøde, vælger hun en suppleant, som er medlem af en EU-institution, dvs. enten en kommissær, når det drejer sig om emner, der udelukkende eller fortrinsvis hører under Kommissionens ansvarsområde, eller et medlem af Rådet for Udenrigsanliggender, når det drejer sig om emner, der udelukkende eller fortrinsvis hører under FUSP. I sidstnævnte tilfælde kommer suppleanten enten fra det aktuelle formandskab eller fra formandskabstrioen i overensstemmelse med artikel 26 i Rådets forretningsorden. Europa-Parlamentet underrettes om den højtstående repræsentants valg af suppleant.

               7.

               HR vil gøre det lettere for delegationschefer, EU's særlige repræsentanter, ledere af FSFP-missioner og overordnede embedsmænd i EU-Udenrigstjenesten at deltage i møder i relevante parlamentariske udvalg og underudvalg for at give regelmæssige briefinger.

               8.

               Hvad angår militære FSFP-operationer finansieret af medlemsstaterne vil oplysningerne i overensstemmelse med punkt 4 fortsat blive givet via Parlamentets særlige ESFP-udvalg, jf. IIA fra 2002, med forbehold af eventuelle ændringer i IIA.

               9.

               Europa-Parlamentet vil blive hørt om sammensætning og planlægning af valgobservationsmissioner og opfølgning heraf i overensstemmelse med Parlamentets budgetkontrolbeføjelser over for det relevante finansieringsinstrument, dvs. EIDHR. Udnævnelsen af EU-chefobservatører vil ske i samråd med valgkoordineringsgruppen i god tid før valgobservationsmissionen påbegynder sit arbejde.

               10.

               HR vil spille en aktiv rolle i de kommende drøftelser om ajourføring af de eksisterende finansieringsordninger for FUSP i IIA fra 2006 om budgetdisciplin og forsvarlig økonomisk forvaltning, baseret på forpligtelsen med hensyn til de spørgsmål, der er nævnt i punkt 1. Den nye budgetprocedure, der er indført med Lissabontraktaten, gælder i fuld udstrækning for FUSP-budgettet. Den højtstående repræsentant vil også arbejde på at gøre FUSP-budgettet mere gennemsigtigt, bl.a. ved at undersøge muligheden for at opføre større FSFP-missioner på budgettet (som f.eks. de nuværende missioner i Afghanistan, Kosovo og Georgien) og samtidig bevare budgettets fleksibilitet og tage hensyn til nødvendigheden af at sikre kontinuitet i de allerede indledte missioners indsats.

      (1)  Udtrykket »højtstående repræsentant« i denne erklæring dækker alle de funktioner, der varetages af Unionens højtstående repræsentant for udenrigsanliggender og sikkerhedspolitik, som også er næstformand i Europa-Kommissionen og formand for Rådet for Udenrigsanliggender, uden at dette berører de specifikke ansvarsområder, der hører under hendes respektive funktioner.


title: 2010/431/FUSP: Den Udenrigs- og Sikkerhedspolitiske Komités afgørelse EULEX/1/2010 af 27. juli 2010 om udnævnelse af missionschefen for Den Europæiske Unions retsstatsmission i Kosovo, EULEX KOSOVO

text:
               4.8.2010

               DA

               Den Europæiske Unions Tidende

               L 202/10

         DEN UDENRIGS- OG SIKKERHEDSPOLITISKE KOMITÉS AFGØRELSE EULEX/1/2010
   af 27. juli 2010
   om udnævnelse af missionschefen for Den Europæiske Unions retsstatsmission i Kosovo, EULEX KOSOVO
   (2010/431/FUSP)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 38, stk. 3,
   under henvisning til Rådets fælles aktion 2008/124/FUSP af 4. februar 2008 om Den Europæiske Unions retsstatsmission i Kosovo, EULEX Kosovo (1), særlig artikel 12, stk. 2, og
   ud fra følgende betragtninger:

               (1)

               Den 4. februar 2008 vedtog Rådet fælles aktion 2008/124/FUSP om oprettelse af Den Europæiske Unions retsstatsmission i Kosovo, EULEX Kosovo (i det følgende benævnt »EULEX Kosovo«).

               (2)

               Den 8. juni 2010 vedtog Rådet afgørelse 2010/322/FUSP (2) om forlængelse af EULEX Kosovo indtil den 14. juni 2012.

               (3)

               I henhold til artikel 12, stk. 2, i fælles aktion 2008/124/FUSP bemyndiges Den Udenrigs- og Sikkerhedspolitiske Komité i overensstemmelse med traktatens artikel 38 til at træffe de relevante afgørelser med henblik på at udøve den politiske kontrol med og den strategiske styring af EULEX Kosovo, herunder afgørelsen om at udnævne en missionschef —

         VEDTAGET DENNE AFGØRELSE:
   Artikel 1
   Xavier BOUT DE MARNHAC udnævnes til missionschef for Den Europæiske Unions retsstatsmission i Kosovo, EULEX Kosovo med virkning fra den 15. oktober 2010.
   Artikel 2
   Afgørelse EULEX/1/2008 truffet af Den Udenrigs- og Sikkerhedspolitiske Komité den 7. februar 2008 om udnævnelse af missionschefen for Den Europæiske Unions retsstatsmission i Kosovo, EULEX KOSOVO (3) ophæves.
   Artikel 3
   Denne afgørelse træder i kraft på dagen for vedtagelsen.
   Den anvendes indtil den 14. oktober 2011.

      Udfærdiget i Bruxelles, den 27. juli 2010.

            På Den Udenrigs- og Sikkerhedspolitiske Komités vegne

         W. STEVENS

            Formand

      (1)  EUT L 42 af 16.2.2008, s. 92.

      (2)  EUT L 145 af 11.6.2010, s. 13.

      (3)  EUT L 42 af 16.2.2008, s. 99.


title: 2012/19/EU: Rådets afgørelse af 16. december 2011 om godkendelse på Den Europæiske Unions vegne af erklæringen om tildeling af fiskerimuligheder i EU-farvande til fiskerfartøjer, der fører Den Bolivariske Republik Venezuelas flag, i den eksklusive økonomiske zone ud for Fransk Guyanas kyst

text:
               10.1.2012

               DA

               Den Europæiske Unions Tidende

               L 6/8

         RÅDETS AFGØRELSE
   af 16. december 2011
   om godkendelse på Den Europæiske Unions vegne af erklæringen om tildeling af fiskerimuligheder i EU-farvande til fiskerfartøjer, der fører Den Bolivariske Republik Venezuelas flag, i den eksklusive økonomiske zone ud for Fransk Guyanas kyst
   (2012/19/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 43, stk. 3, sammenholdt med artikel 218, stk. 6, litra b),
   under henvisning til forslag fra Europa-Kommissionen,
   efter høring af Europa-Parlamentet, og
   ud fra følgende betragtninger:

               (1)

               Fiskerfartøjer, der fører Den Bolivariske Republik Venezuelas (i det følgende »Venezuela«) flag, har i mange årtier kunnet fiske i EU-farvande i den eksklusive økonomiske zone ud for Fransk Guyanas kyst, på betingelse af deres overholdelse af gældende juridisk bindende EU-retsakter om bevarelse og forvaltning af fiskeressourcerne.

               (2)

               Forarbejdningsindustrien i Fransk Guyana er afhængig af landingerne fra disse fiskerfartøjer og kontinuiteten af dette fiskeri bør derfor sikres.

               (3)

               Med henblik på at sikre kontinuitet er det nødvendigt, at Unionen afgiver en erklæring til Venezuela, der bekræfter, at Unionen er villig til at udstede fiskeritilladelser til et begrænset antal fiskerfartøjer, der fører Venezuelas flag, på betingelse af, at de overholder gældende juridisk bindende EU-retsakter —

         VEDTAGET DENNE AFGØRELSE:
   Artikel 1
   Erklæringen til Den Bolivariske Republik Venezuela om tildeling af fiskerimuligheder i EU-farvande til fiskerfartøjer, der fører Den Bolivariske Republik Venezuelas flag, i den eksklusive økonomiske zone ud for Fransk Guyanas kyst (herefter »erklæringen«) godkendes herved på Den Europæiske Unions vegne.
   Teksten til erklæringen er knyttet til denne afgørelse.
   Artikel 2
   Formanden for Rådet bemyndiges hermed til at udpege den eller de personer, der er beføjet til at underrette Den Bolivariske Republik Venezuela om denne erklæring.
   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 16. december 2011.

            På Rådets vegne

         M. SAWICKI

            Formand

      Erklæring til Den Bolivariske Republik Venezuela om tildeling af fiskerimuligheder i EU-farvande til fiskerfartøjer, der fører Den Bolivariske Republik Venezuelas flag, i den eksklusive økonomiske zone ud for Fransk Guyanas kyst

                  1.

                  Den Europæiske Union udsteder tilladelser til et begrænset antal fiskerfartøjer, der fører Den Bolivariske Republik Venezuelas flag, til at fiske i den del af den eksklusive økonomiske zone ud for Fransk Guyanas kyst, som ligger uden for 12 sømil fra basislinjerne, på de i denne erklæring fastsatte betingelser.

                  2.

                  I overensstemmelse med artikel 22 i Rådets forordning (EF) nr. 1006/2008 af 29. september 2008 om tilladelser til EF-fiskerfartøjers fiskeri uden for EF-farvande og tredjelandsfartøjers adgang til EF-farvande (1) skal de godkendte fiskerfartøjer, der fører Den Bolivariske Republik Venezuelas flag, i forbindelse med fiskeri i det i stk. 1 omhandlede område overholde bestemmelserne i Den Europæiske Unions fælles fiskeripolitik om bevarelses- og kontrolforanstaltninger og andre EU-bestemmelser vedrørende fiskeri i dette område.

                  3.

                  Godkendte fiskerfartøjer, der fører Den Bolivariske Republik Venezuelas flag, skal nærmere bestemt overholde Den Europæiske Unions relevante regler eller forordninger om bl.a., hvilke fiskebestande der må fiskes efter, det højeste antal tilladte fiskerfartøjer og den andel af fangsterne, som skal landes i Fransk Guyanas havne.

                  4.

                  Den Europæiske Union kan når som helst trække dette særlige tilsagn udtrykt i erklæringen om tildeling af fiskerimuligheder tilbage ved en ensidig erklæring, uden at dette berører muligheden for at inddrage tilladelser, som er udstedt til individuelle fiskerfartøjer, der fører Den Bolivariske Republik Venezuelas flag, på grund af deres manglende overholdelse af de relevante EU-regler eller -forordninger.

         (1)  EUT L 286 af 29.10.2008, s. 33.


Avis juridique important

|

31996D0620

96/620/EF: Rådets Afgørelse af 1. oktober 1996 om indgåelse af aftalen i form af brevveksling mellem Det Europæiske Fællesskab og Kongeriget Marokko om fastsættelse for perioden fra den 1. januar 1994 af det tillægsbeløb, der skal fratrækkes i den afgift eller told, der anvendes ved indførsel til Fællesskabet af ubehandlet olivenolie med oprindelse i Marokko

EF-Tidende nr. L 277 af 30/10/1996 s. 0035 - 0035

RÅDETS AFGØRELSE af 1. oktober 1996 om indgåelse af aftalen i form af brevveksling mellem Det Europæiske Fællesskab og Kongeriget Marokko om fastsættelse for perioden fra den 1. januar 1994 af det tillægsbeløb, der skal fratrækkes i den afgift eller told, der anvendes ved indførsel til Fællesskabet af ubehandlet olivenolie med oprindelse i Marokko (96/620/EF) RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,under henvisning til samarbejdsaftalen mellem Det Europæiske Økonomiske Fællesskab og Kongeriget Marokko (1), der trådte i kraft den 1. november 1978, særlig bilag B til nævnte aftale,under henvisning til forslag fra Kommissionen, ogud fra følgende betragtninger:Aftalen i form af brevveksling mellem Det Europæiske Fællesskab og Kongeriget Marokko om fastsættelse for perioden fra den 1. januar 1994 af det tillægsbeløb, der skal fratrækkes i den afgift eller told, der anvendes ved indførsel til Fællesskabet af ubehandlet olivenolie henhørende under KN-kode 1509 10 10, 1509 10 90 og 1510 00 10 med oprindelse i Marokko, bør godkendes;ifølge Rådets forordning (EØF) nr. 3813/92 af 28. december 1992 om den regningsenhed og de omregningskurser, der skal anvendes i den fælles landbrugspolitik (2), skal den justeringsfaktor på 1,207509, der indtil den 31. januar 1995 fandt anvendelse på omregningskurserne, ikke længere anvendes; det er derfor nødvendigt under hensyntagen til den udløsende begivenhed for de omregningskurser, der skal anvendes, at fastsætte et beløb for perioden indtil den 31. januar 1995 og et andet beløb for perioden fra den 1. februar 1995 -TRUFFET FØLGENDE AFGØRELSE:Artikel 1 Aftalen i form af brevveksling mellem Det Europæiske Fællesskab og Kongeriget Marokko om fastsættelse for perioden fra den 1. januar 1994 af det tillægsbeløb, der skal fratrækkes i den afgift eller told, der anvendes ved indførsel til Fællesskabet af ubehandlet olivenolie med oprindelse i Marokko, godkendes herved på Fællesskabets vegne.Teksten til aftalen er knyttet til denne afgørelse.Artikel 2 Formanden for Rådet bemyndiges til at udpege den person, der er beføjet til at undertegne aftalen med bindende virkning for Fællesskabet.Artikel 3 Denne afgørelse offentliggøres i De Europæiske Fællesskabers Tidende.Udfærdiget i Luxembourg, den 1. oktober 1996.På Rådets vegneD. SPRINGFormand(1) EFT nr. L 264 af 27. 9. 1978, s. 2.(2) EFT nr. L 387 af 31. 12. 1992, s. 1. Forordningen er senest ændret ved forordning (EF) nr. 150/95 (EFT nr. L 22 af 31. 1. 1995, s. 1).


title: 2011/581/EU: Europa-Parlamentets afgørelse af 10. maj 2011 om afslutning af regnskaberne for Den Europæiske Fødevaresikkerhedsautoritet for regnskabsåret 2009

text:
               27.9.2011

               DA

               Den Europæiske Unions Tidende

               L 250/166

         EUROPA-PARLAMENTETS AFGØRELSE
   af 10. maj 2011
   om afslutning af regnskaberne for Den Europæiske Fødevaresikkerhedsautoritet for regnskabsåret 2009
   (2011/581/EU)
   EUROPA-PARLAMENTET,

               —

               der henviser til det endelige årsregnskab for Den Europæiske Fødevaresikkerhedsautoritet for regnskabsåret 2009,

               —

               der henviser til Revisionsrettens beretning om årsregnskabet for Den Europæiske Fødevaresikkerhedsautoritet for regnskabsåret 2009 med autoritetens svar (1),

               —

               der henviser til Rådets henstilling af 15. februar 2011 (05892/2011 — C7-0052/2011),

               —

               der henviser til EF-traktatens artikel 276 og artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Europa-Parlamentets og Rådets forordning (EF) nr. 178/2002 (3) om oprettelse af Den Europæiske Fødevaresikkerhedsautoritet, særlig artikel 44,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A7-0146/2011),

               1.

               godkender afslutningen af regnskaberne for Den Europæiske Fødevaresikkerhedsautoritet for regnskabsåret 2009;

               2.

               pålægger sin formand at sende denne afgørelse til den administrerende direktør for Den Europæiske Fødevaresikkerhedsautoritet, Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).

         Jerzy BUZEK

            Formand

         Klaus WELLE

            Generalsekretær

      (1)  EUT C 338 af 14.12.2010, s. 108.

      (2)  EFT L 248 af 16.9.2002, s. 1.

      (3)  EFT L 31 af 1.2.2002, s. 1.

      (4)  EFT L 357 af 31.12.2002, s. 72.


title: 2007/172/EF: Kommissionens afgørelse af 19. marts 2007 om oprettelse af koordinatorgruppen for anerkendelse af erhvervsmæssige kvalifikationer

text:
               20.3.2007

               DA

               Den Europæiske Unions Tidende

               L 79/38

      KOMMISSIONENS AFGØRELSE

   af 19. marts 2007
   om oprettelse af koordinatorgruppen for anerkendelse af erhvervsmæssige kvalifikationer
   (2007/172/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab, og
   ud fra følgende betragtninger:

               (1)

               Traktatens artikel 3, stk. 1, litra c), pålægger Det Europæiske Fællesskab og medlemsstaterne at fjerne hindringerne for den frie bevægelighed for personer og tjenesteydelser. Dette indebærer for medlemsstaternes statsborgere, at de bl.a. har ret til at udøve et erhverv som selvstændig eller lønmodtager i en anden medlemsstat end den, hvor de har erhvervet deres erhvervsmæssige kvalifikationer. Endvidere sigter traktatens artikel 47 mod at sikre fri bevægelighed for fuldt kvalificerede erhvervsudøvere inden for erhverv, som er lovreguleret med hensyn til kvalifikationer.

               (2)

               Europa-Parlamentets og Rådets direktiv 2005/36/EF af 7. september 2005 om anerkendelse af erhvervsmæssige kvalifikationer (1) blev vedtaget for at sikre den fri bevægelighed for fuldt kvalificerede erhvervsudøvere i tilfælde, hvor adgangen til et erhverv er underlagt lovregulering med hensyn til kvalifikationer i medlemsstaterne. Direktivet konsoliderer femten eksisterende direktiver og har til formål at forenkle de nuværende ordninger for anerkendelse samt at fremme midlertidig levering af tjenesteydelser. Kommissionen kan få behov for at trække på et rådgivende organs særlige ekspertise for at gennemføre direktivet og udvikle det indre marked i tilfælde, hvor der er tale om lovregulerede erhverv med hensyn til kvalifikationer.

               (3)

               Det er derfor nødvendigt at nedsætte en ekspertgruppe for anerkendelse af erhvervsmæssige kvalifikationer og fastlægge dens opgaver og struktur.

               (4)

               Ekspertgruppen bør bistå med at udvikle det indre marked inden for lovregulerede erhverv for så vidt angår kvalifikationer.

               (5)

               Koordinatorgruppen for anerkendelse af erhvervsmæssige kvalifikationer bør sammensættes af de nationale koordinatorer, der er udpeget af medlemsstaterne i medfør af direktiv 2005/36/EF. I henhold til direktivet har disse koordinatorer til opgave at fremme en ensartet anvendelse af direktivet og indsamle alle oplysninger, der er relevante for direktivets gennemførelse.

               (6)

               Der bør fastsættes regler for gruppemedlemmernes videregivelse af oplysninger, uden at det i øvrigt påvirker Kommissionens sikkerhedsforskrifter i bilaget til Kommissionens afgørelse 2001/844/EF, EKSF, Euratom (2).

               (7)

               Alle personoplysninger, der vedrører gruppemedlemmerne, bør behandles i overensstemmelse med Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (3) —

         TRUFFET FØLGENDE AFGØRELSE:
   Artikel 1
   Koordinatorgruppen for anerkendelse af erhvervsmæssige kvalifikationer
   Koordinatorgruppen for anerkendelse af erhvervsmæssige kvalifikationer, i det følgende benævnt »gruppen«, oprettes med virkning fra datoen for denne afgørelses offentliggørelse i Den Europæiske Unions Tidende.
   Artikel 2
   Opgaver
   Gruppen har følgende opgaver:

               a)

               at etablere et samarbejde mellem medlemsstaternes myndigheder og Kommissionen om spørgsmål vedrørende anerkendelse af erhvervsmæssige kvalifikationer

               b)

               at overvåge udviklingen af politikker, som påvirker erhverv, der er lovreguleret med hensyn til kvalifikationer

               c)

               at lette gennemførelsen af direktiv 2005/36/EF, navnlig ved at udarbejde dokumenter af interesse, f.eks. fortolkningsretningslinjer

               d)

               at udvirke udveksling af erfaringer og god praksis inden for de områder, der er nævnt i de foregående punkter.

         Artikel 3
   Konsultation af gruppen
   Kommissionen kan konsultere gruppen om ethvert spørgsmål i forbindelse med gennemførelsen af direktiv 2005/36/EF og generelt om spørgsmål vedrørende udviklingen af det indre marked for så vidt angår erhverv, der er lovreguleret med hensyn til kvalifikationer.
   Artikel 4
   Sammensætning — Udpegelse af medlemmer
   1.   Gruppens medlemmer er de koordinatorer, som medlemsstaterne har udpeget i overensstemmelse med artikel 56, stk. 4, i direktiv 2005/36/EF.
   Medlemsstaterne udpeger hver især en suppleant til deres medlem af gruppen. Suppleanten træder automatisk i stedet for et fraværende medlem.
   2.   Gruppens medlemmer og deres suppleanter forbliver udpeget, indtil de afløses.
   3.   Indsamling, forvaltning og offentliggørelse af medlemmernes navne finder sted i overensstemmelse med forordning (EF) nr. 45/2001.
   Artikel 5
   Gruppens arbejdsmåde
   1.   Gruppens formandskab varetages af Kommissionen.
   2.   Efter aftale med Kommissionen kan gruppen nedsætte undergrupper til at undersøge specifikke spørgsmål på grundlag af et af gruppen fastlagt kommissorium. Sådanne undergrupper opløses, når deres kommissorium er opfyldt.
   3.   Kommissionens repræsentant kan anmode eksperter eller observatører med særlig kompetence om et spørgsmål på dagsordenen om at deltage i gruppens arbejde eller i en undergruppes drøftelser eller arbejde, hvis dette efter Kommissionens opfattelse er nødvendigt eller nyttigt.
   Navnlig repræsentanterne fra EØS-medlemsstater og fra Schweiz kan indbydes som observatører.
   4.   Oplysninger, som erhverves ved deltagelse i gruppens eller en undergruppes arbejde, må ikke videregives, hvis Kommissionen mener, at de vedrører fortrolige anliggender.
   5.   Gruppen og undergrupperne mødes almindeligvis i Kommissionens lokaler i overensstemmelse med de procedurer og den tidsplan, der fastsættes af den. Kommissionen varetager gruppens sekretariatsopgaver.
   Andre tjenestemænd i Kommissionen med interesse i gruppens og undergruppernes møder kan deltage i disse.
   6.   Gruppen fastsætter selv sin forretningsorden på grundlag af Kommissionens standardforretningsorden.
   7.   Kommissionen kan offentliggøre alle gruppens resuméer, konklusioner, delkonklusioner eller arbejdsdokumenter på originalsproget eller lægge disse dokumenter på internettet.
   Artikel 6
   Godtgørelse af udgifter
   Kommissionen godtgør rejseudgifter for ét medlem eller én suppleant pr. medlemsstat i forbindelse med gruppens arbejde i overensstemmelse med Kommissionens regler for godtgørelser til eksterne eksperter.
   Medlemmer, suppleanter, eksperter og observatører får ikke vederlag for det udførte arbejde.
   Mødeudgifter godtgøres inden for rammerne af det årsbudget, der tildeles gruppen af den kompetente tjenestegren i Kommissionen.

      Udfærdiget i Bruxelles, den 19. marts 2007.

            På Kommissionens vegne

         Charlie McCREEVY

            Medlem af Kommissionen

      (1)  EUT L 255 af 30.9.2005, s. 22. Ændret ved Rådets direktiv 2006/100/EF (EUT L 363 af 20.12.2006, s. 141).

      (2)  EFT L 317 af 3.12.2001, s. 1. Senest ændret ved afgørelse 2006/548/EF, Euratom (EUT L 215 af 5.8.2006, s. 38).

      (3)  EFT L 8 af 12.1.2001, s. 1.


title: Rådets afgørelse (EU) 2017/1190 af 12. juni 2017 om den holdning, der skal indtages på Den Europæiske Unions vegne i GNSS-udvalget EU-Schweiz, der er etableret ved samarbejdsaftalen mellem Den Europæiske Union og dens medlemsstater på den ene side og Det Schweiziske Forbund på den anden side om de europæiske satellitnavigationsprogrammer, vedrørende vedtagelsen af udvalgets forretningsorden

text:
               5.7.2017

               DA

               Den Europæiske Unions Tidende

               L 172/1

         RÅDETS AFGØRELSE (EU) 2017/1190
   af 12. juni 2017
   om den holdning, der skal indtages på Den Europæiske Unions vegne i GNSS-udvalget EU-Schweiz, der er etableret ved samarbejdsaftalen mellem Den Europæiske Union og dens medlemsstater på den ene side og Det Schweiziske Forbund på den anden side om de europæiske satellitnavigationsprogrammer, vedrørende vedtagelsen af udvalgets forretningsorden
   RÅDET FOR DEN EUROPÆISKE UNION HAR—
   under henvisning til traktaten om Den Europæiske Unions funktionsmåde, særlig artikel 172, stk. 1, sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:

               (1)

               Samarbejdsaftalen mellem Den Europæiske Union og dens medlemsstater på den ene side og Det Schweiziske Forbund på den anden side om de europæiske satellitnavigationsprogrammer (1) (»aftalen«) har fundet midlertidig anvendelse siden den 1. januar 2014, for så vidt angår de elementer, der hører under Unionens kompetence.

               (2)

               Aftalens artikel 20 opretter GNSS-udvalget EU-Schweiz (»det blandede udvalg«), og det bestemmes, at udvalget selv fastsætter sin forretningsorden.

               (3)

               Det er derfor hensigtsmæssigt at fastlægge den holdning, der skal indtages på Unionens vegne, med hensyn til vedtagelsen af det blandede udvalgs forretningsorden —

         VEDTAGET DENNE AFGØRELSE:
   Artikel 1
   1.   Den holdning, som på Unionens vegne skal indtages i GNSS-udvalget EU-Schweiz (»det blandede udvalg«), der er oprettet ved samarbejdsaftalen mellem Den Europæiske Union og dens medlemsstater på den ene side og Det Schweiziske Forbund på den anden side om de europæiske satellitnavigationsprogrammer, med hensyn til vedtagelsen af det udvalgets forretningsorden, baseres på det udkast til det blandede udvalgs afgørelse, der er knyttet til nærværende afgørelse.
   2.   Unionens repræsentanter i det blandede udvalg kan acceptere mindre ændringer i udkastet til afgørelse, uden at Rådet skal træffe yderligere afgørelse.
   Artikel 2
   Denne afgørelse træder i kraft på dagen for vedtagelsen.

      Udfærdiget i Luxembourg, den 12. juni 2017.

            På Rådets vegne

         C. CAMILLERI

            Formand

      (1)  EUT L 15 af 20.1.2014, s. 3.

      UDKAST TIL
      AFGØRELSE Nr. 1/2017 VEDTAGET AF GNSS-UDVALGET EU-SCHWEIZ
      af …
      vedrørende vedtagelsen af udvalgets forretningsorden
      GNSS-UDVALGET EU-SCHWEIZ HAR —
      under henvisning til samarbejdsaftalen mellem Den Europæiske Union og dens medlemsstater på den ene side og Det Schweiziske Forbund på den anden side om de europæiske satellitnavigationsprogrammer, særlig artikel 20, og
      ud fra følgende betragtninger:

                  (1)

                  Samarbejdsaftalen mellem Den Europæiske Union og dens medlemsstater på den ene side og Det Schweiziske Forbund på den anden side om de europæiske satellitnavigationsprogrammer (1) (»aftalen«) har fundet midlertidig anvendelse mellem Det Schweiziske Forbund (»Schweiz«) og Unionen siden den 1. januar 2014, for så vidt angår elementer, der henhører under Unionens kompetence.

                  (2)

                  I henhold til aftalens artikel 20, stk. 2, fastsætter GNSS-udvalget EU-Schweiz (»det blandede udvalg«) sin egen forretningsorden.

                  (3)

                  I henhold til aftalens artikel 20, stk. 4, kan det blandede udvalg beslutte at nedsætte arbejdsgrupper eller ekspertgrupper til at bistå det i udførelsen af dets opgaver.

                  (4)

                  I henhold til aftalens artikel 27, stk. 2, består det blandede udvalg af repræsentanter fra Schweiz og fra Unionen under den midlertidige anvendelse af aftalen —

            VEDTAGET DENNE AFGØRELSE:
      Eneste artikel
      Det blandede udvalgs forretningsorden som angivet i bilaget til denne afgørelse vedtages hermed.

         Udfærdiget på engelsk i Bruxelles og Bern, henholdsvis […] og […].

               På det blandede udvalgs vegne

               Formand

               Sekretær for Den Europæiske Union

               Sekretær for Schweiz

         (1)  EUT L 15 af 20.1.2014, s. 3.

         BILAG

            FORRETNINGSORDEN FOR GNSS-UDVALGET EU-SCHWEIZ (»DET BLANDEDE UDVALG«)

         Artikel 1
         Det blandede udvalgs sammensætning
         1.   Det blandede udvalg består af repræsentanter fra Europa-Kommissionen (»Kommissionen«) og fra regeringerne for Den Europæiske Unions medlemsstater på den ene side og repræsentanter for Det Schweiziske Forbunds (»Schweiz'«) forbundsregering på den anden side. De to parter benævnes i det følgende hver for sig som »part« og sammen som »parterne«.
         2.   Parternes repræsentanter kan ledsages af andre embedsmænd, som handler på parternes vegne.
         3.   Under den midlertidige anvendelse af aftalen består det blandede udvalg af repræsentanter fra Schweiz på den ene side og af repræsentanter fra Den Europæiske Union på den anden side.
         Artikel 2
         Formandskab
         1.   Formandskabet for det blandede udvalg går på skift mellem parterne hver 12. måned.
         Formandskabet varetages af Schweiz i det kalenderår, aftalen træder i kraft.
         2.   Den part, der varetager formandskabet, udpeger formanden for det blandede udvalg og hans eller hendes suppleant.
         3.   Formanden leder det blandede udvalgs arbejde.
         4.   Under den midlertidige anvendelse af aftalen finder denne artikels bestemmelser tilsvarende anvendelse.
         Artikel 3
         Observatører
         Det blandede udvalg kan efter indbyrdes aftale mellem parterne beslutte at invitere eksperter eller repræsentanter for andre organer til at deltage i det blandede udvalgs møder som observatører for at orientere om bestemte emner. Det blandede udvalg aftaler, på hvilke betingelser sådanne observatører kan deltage i møderne.
         Artikel 4
         Sekretariat
         1.   En tjenestemand fra Europa-Kommissionen og en embedsmand fra den schweiziske regering fungerer sammen som sekretærer for det blandede udvalg.
         2.   Sekretærerne for det blandede udvalg er ansvarlige for kommunikationen mellem parterne, herunder videresendelse af dokumenter.
         3.   Sekretariatsopgaverne hører under den parts ansvar, der har formandskabet.
         Artikel 5
         Det blandede udvalgs møder
         1.   Det blandede udvalg mødes efter behov, i princippet én gang om året.
         Formanden indkalder efter høring af parterne til møde i det blandede udvalg på et indbyrdes aftalt tidspunkt og sted. Hvis parterne er enige herom, kan der også holdes telefon- og videokonferencer.
         Formanden indkalder til ekstraordinært møde i det blandede udvalg efter anmodning fra Den Europæiske Union eller Schweiz.
         Det blandede udvalg mødes senest 15 kalenderdage efter en anmodning i henhold til aftalens artikel 22, stk. 2.
         2.   Det blandede udvalg mødes, medmindre parterne aftaler andet, i Bruxelles eller Schweiz, afhængigt af hvem der har hvervet som formand.
         3.   Formanden sender mødeindkaldelse, dagsordensudkast og mødedokumenter til parternes repræsentanter mindst 21 kalenderdage inden mødet. Dokumenter til møder, som afholdes i henhold til aftalens artikel 22, stk. 2, udsendes mindst syv kalenderdage inden mødet.
         4.   Formanden kan efter aftale med parterne afkorte de i stk. 3 angivne tidsfrister for at tage hensyn til særlige omstændigheder i en sag.
         5.   Formanden skal mindst syv kalenderdage inden et møde underrettes om sammensætningen af parternes delegationer.
         6.   Møder i det blandede udvalg er ikke offentlige, medmindre parterne bestemmer andet.
         Artikel 6
         Dagsorden
         1.   Formanden udarbejder med sekretærernes bistand den foreløbige dagsorden for hvert møde.
         2.   Hver part kan anmode om, at yderligere punkter optages på dagsordenen. En sådan anmodning skal begrundes og sendes skriftligt til formanden mindst syv kalenderdage inden mødet.
         3.   Det blandede udvalg vedtager dagsordenen ved starten af mødet.
         Artikel 7
         Det blandede udvalgs arbejdsgrupper
         1.   Sammensætningen af og arbejdsmåden for arbejds- eller ekspertgrupper, der nedsættes i overensstemmelse med aftalens artikel 20, stk. 4, fastsættes på grundlag af et mandat, der er fastlagt af det blandede udvalg.
         2.   For arbejds- eller ekspertgrupperne skal denne forretningsorden finde tilsvarende anvendelse.
         3.   Arbejds- og ekspertgrupperne arbejder under det blandede udvalg og aflægger rapport hertil efter hvert af deres møder. De har ikke beføjelse til at træffe afgørelser, men kan fremsætte henstillinger til det blandede udvalg.
         4.   Det blandede udvalg kan beslutte at ændre arbejds- og ekspertgrupper eller bringe deres mandat til ophør i overensstemmelse med artikel 8 i denne forretningsorden.
         Artikel 8
         Afgørelser og henstillinger
         1.   Det blandede udvalg træffer afgørelse og udarbejder henstillinger efter fælles overenskomst mellem parterne i overensstemmelse med aftalen. De benævnes »Afgørelse« eller »Henstilling« efterfulgt af et løbenummer, datoen for vedtagelsen og en angivelse af emnet.
         2.   Det blandede udvalgs afgørelser og henstillinger underskrives af formanden og sekretærerne og rundsendes til parterne.
         3.   Hver af parterne kan beslutte at offentliggøre det blandede udvalgs afgørelser og henstillinger i deres respektive officielle tidende. Parterne underretter hinanden, hvis de agter at offentliggøre en afgørelse eller henstilling.
         4.   Det blandede udvalg kan vedtage sine afgørelser eller henstillinger ved skriftlig procedure, hvis parterne er enige herom. En skriftlig procedure består af udveksling af noter mellem sekretærerne, der handler med parternes samtykke. Med henblik herpå rundsendes forslagets ordlyd i henhold til denne forretningsordens artikel 5 inden for en frist på mindst 21 kalenderdage, inden for hvilken eventuelle forbehold eller ændringer skal tilkendegives. Formanden kan efter rådføring med parterne afkorte denne frist for at tage hensyn til særlige omstændigheder. Når der er opnået enighed om teksten, undertegnes afgørelsen eller henstillingen af formanden og sekretærerne.
         5.   Det blandede udvalgs afgørelser om ændring af bilag I til aftalen vedtages på alle aftalens autentiske sprog.
         Artikel 9
         Referat
         1.   Sekretariatet udarbejder et udkast til referat af hvert møde. I udkastet omtales de trufne afgørelser og de udarbejdede henstillinger. Udkastet til referat forelægges det blandede udvalg til vedtagelse. Når det blandede udvalg har godkendt referatet, undertegnes det af formanden og sekretærerne.
         2.   Der skal foreligge et udkast til referat senest 21 kalenderdage efter mødets afslutning, og det forelægges det blandede udvalg til godkendelse enten ved skriftlig procedure eller på det følgende møde i det blandede udvalg.
         Artikel 10
         Fortrolighed
         Når en part indgiver oplysninger til det blandede udvalg, der er angivet som fortrolige, behandler den anden part disse oplysninger som fortrolige.
         Artikel 11
         Udgifter
         1.   Hver part afholder sine udgifter til deltagelse i det blandede udvalgs møder og i arbejds- og ekspertgruppemøder.
         2.   Det blandede udvalg aftaler, hvordan udgifter vedrørende eksperters tjenesterejser skal fordeles.
         3.   Udgifter i forbindelse med tilrettelæggelse af møder og reproduktion af dokumenter afholdes af den part, der er vært for mødet.
         Artikel 12
         Korrespondance
         Al korrespondance til og fra det blandede udvalgs formand sendes til det blandede udvalgs sekretariat.
         Artikel 13
         Ændring
         Denne forretningsorden kan ændres ved en afgørelse truffet af det blandede udvalg i overensstemmelse med artikel 8.


title: 2008/270/EF,Euratom: Rådets og Kommissionens afgørelse af 25. februar 2008 om undertegnelse på vegne af Det Europæiske Fællesskab og Det Europæiske Atomenergifællesskab af aftalen om videnskabeligt og teknologisk samarbejde mellem Det Europæiske Fællesskab og Det Europæiske Atomenergifællesskab på den ene side og Det Schweiziske Forbund på den anden side

text:
               28.3.2008

               DA

               Den Europæiske Unions Tidende

               L 86/25

      RÅDETS OG KOMMISSIONENS AFGØRELSE

   af 25. februar 2008
   om undertegnelse på vegne af Det Europæiske Fællesskab og Det Europæiske Atomenergifællesskab af aftalen om videnskabeligt og teknologisk samarbejde mellem Det Europæiske Fællesskab og Det Europæiske Atomenergifællesskab på den ene side og Det Schweiziske Forbund på den anden side
   (2008/270/EF, Euratom)
   RÅDET FOR DEN EUROPÆISKE UNION OG KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab, særlig artikel 170 sammenholdt med artikel 300, stk. 2, første afsnit, første punktum, og artikel 300, stk. 3,
   under henvisning til traktaten om oprettelse af Det Europæiske Atomenergifællesskab, særlig artikel 101,
   under henvisning til forslag fra Kommissionen,
   under henvisning til udtalelse fra Europa-Parlamentet (1), og
   ud fra følgende betragtninger:

               (1)

               Kommissionen har på Fællesskabernes vegne forhandlet en aftale om videnskabeligt og teknologisk samarbejde mellem Det Europæiske Fællesskab og Det Europæiske Atomenergifællesskab på den ene side og Det Schweiziske Forbund på den anden side (i det følgende benævnt »aftalen«), der også muliggør midlertidig anvendelse af den fornyede aftale.

               (2)

               Aftalen er underskrevet af parternes repræsentanter den 25. juni 2007 i Luxembourg med forbehold for senere indgåelse.

               (3)

               Aftalen bør godkendes —

         TRUFFET FØLGENDE AFGØRELSE:
   Artikel 1
   Aftalen om videnskabeligt og teknologisk samarbejde mellem Det Europæiske Fællesskab og Det Europæiske Atomenergifællesskab på den ene side og Det Schweiziske Forbund på den anden side (2) godkendes herved på vegne af Det Europæiske Fællesskab og Det Europæiske Atomenergifællesskab.
   Artikel 2
   Formanden for Rådet, på vegne af Det Europæiske Fællesskab, og formanden for Kommissionen, på vegne af Det Europæiske Atomenergifællesskab, foretager den underretning, der er indeholdt i aftalens artikel 14.
   Artikel 3
   1.   Aftalen vedrører de syv aftaler, der er underskrevet med Schweiz den 21. juni 1999 og indgået ved afgørelse 2002/309/EF, Euratom truffet af Rådet og Kommissionen, for så vidt angår aftalen om videnskabeligt og teknologisk samarbejde, den 4. april 2002 om indgåelse af syv aftaler med Det Schweiziske Forbund (3).
   2.   Den fornys ikke, hvis de aftaler, der er henvist til i afsnit 1, er blevet opsagt.

      Udfærdiget i Bruxelles, den 25. februar 2008.

            På Rådets vegne

         A. VIZJAK

            Formand

            På Kommissionens vegne

         José Manuel BARROSO

            Formand

      (1)  Udtalelse af 23.10.2007 (endnu ikke offentliggjort i EUT).

      (2)  EUT L 189 af 20.7.2007, s. 26.

      (3)  EFT L 114 af 30.4.2002, s. 1.


title: Rådets afgørelse 2008/617/RIA af 23. juni 2008 om forbedring af samarbejdet mellem EU-medlemsstaternes særlige indsatsenheder i krisesituationer

text:
               6.8.2008

               DA

               Den Europæiske Unions Tidende

               L 210/73

      RÅDETS AFGØRELSE 2008/617/RIA
   af 23. juni 2008
   om forbedring af samarbejdet mellem EU-medlemsstaternes særlige indsatsenheder i krisesituationer
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 30, 32 og artikel 34, stk. 2, litra c),
   under henvisning til initiativ fra Republikken Østrig (1),
   under henvisning til udtalelse fra Europa-Parlamentet (2), og
   ud fra følgende betragtninger:

               (1)

               I henhold til artikel 29 i traktaten har Unionen som mål at give borgerne et højt tryghedsniveau i et område med frihed, sikkerhed og retfærdighed gennem udformning af fælles handling mellem medlemsstaterne inden for politisamarbejde og retligt samarbejde i kriminalsager.

               (2)

               EU's stats- og regeringschefer fastslog i deres erklæring af 25. marts 2004 om solidaritet imod terrorisme, at de er fast besluttet på, at medlemsstaterne skal tage alle de instrumenter i brug, der står til deres rådighed, med henblik på at yde bistand til en medlemsstat eller en tiltrædende stat på dennes område efter anmodning fra dens politiske myndigheder i tilfælde af et terrorangreb.

               (3)

               Efter angrebene den 11. september 2001 har alle de retshåndhævende myndigheders særlige indsatsenheder i medlemsstaterne allerede indledt et samarbejde under taskforcen af politichefer. Dette netværk, der benævnes »Atlas«, har siden 2001 gennemført forskellige seminarer og undersøgelser samt udveksling af materialer og fælles øvelser.

               (4)

               Ingen medlemsstat råder over alle de midler og ressourcer og den ekspertise, der er nødvendig for effektivt at kunne imødegå alle mulige former for specifikke eller omfattende krisesituationer, som kræver en særlig indsats. Det er derfor af afgørende betydning, at hver medlemsstat kan anmode om bistand fra en anden medlemsstat.

               (5)

               Rådets afgørelse 2008/615/RIA af 23. juni 2008 om intensivering af det grænseoverskridende samarbejde, navnlig om bekæmpelse af terrorisme og grænseoverskridende kriminalitet (3) (Prüm-afgørelsen), og især artikel 18 heri fastlægger forskellige former for politibistand mellem medlemsstaterne i forbindelse med forsamlinger af store menneskemængder og lignende store arrangementer, katastrofer og alvorlige ulykker. Nærværende afgørelse omfatter ikke forsamlinger af store menneskemængder, naturkatastrofer eller alvorlige ulykker som omhandlet i artikel 18 i Prüm-afgørelsen, men er et supplement til de bestemmelser i Prüm-afgørelsen, der åbner mulighed for politibistand mellem medlemsstaterne gennem særlige indsatsenheder i andre situationer, f.eks. menneskeskabte krisesituationer, der udgør en alvorlig direkte fysisk trussel mod personer, ejendom, infrastrukturer eller institutioner, navnlig gidseltagning, kapring og lignende hændelser.

               (6)

               Med disse retlige rammer og en oversigt over de kompetente myndigheder vil medlemsstaterne kunne reagere hurtigt og spare tid, hvis der opstår en sådan krisesituation. Med henblik på at forbedre medlemsstaternes evne til at forebygge og reagere på sådanne krisesituationer, og navnlig terrorhandlinger, er det af stor betydning, at de særlige indsatsenheder mødes regelmæssigt og tilrettelægger fælles uddannelse, så de kan drage fordel af hinandens erfaringer —

         TRUFFET FØLGENDE AFGØRELSE:
   Artikel 1
   Formål
   I denne afgørelse fastlægges almindelige regler og betingelser, som skal gøre det muligt for en medlemsstats særlige indsatsenheder at yde bistand og/eller operere på en anden medlemsstats område, hvis de er blevet anmodet herom af denne medlemsstat (i det følgende benævnt »den anmodende medlemsstat«) og har indvilget i at gøre det med henblik på at imødegå en krisesituation. De praktiske detaljer og gennemførelsesordninger, der supplerer denne afgørelse, aftales direkte mellem den anmodende og den anmodede medlemsstat.
   Artikel 2
   Definitioner
   I denne afgørelse forstås ved:

               a)

               »særlig indsatsenhed«: enhver retshåndhævende enhed i en medlemsstat, der er specialiseret i kontrol af krisesituationer

               b)

               »krisesituation«: enhver situation, hvor en medlemsstats kompetente myndigheder har rimelig grund til at antage, at der foreligger en strafbar handling, der udgør en alvorlig direkte fysisk trussel mod personer, ejendom, infrastruktur eller institutioner i denne medlemsstat, navnlig de situationer, der er omhandlet i artikel 1, stk. 1, i Rådets rammeafgørelse 2002/475/RIA af 13. juni 2002 om bekæmpelse af terrorisme (4)

               c)

               »kompetent myndighed«: den nationale myndighed, der kan fremsætte anmodninger og give tilladelser med hensyn til deployering af de særlige indsatsenheder.

         Artikel 3
   Bistand til en anden medlemsstat
   1.   Gennem en anmodning via de kompetente myndigheder, der beskriver karakteren af den bistand, der anmodes om, samt den operative nødvendighed heraf, kan en medlemsstat anmode om bistand fra en særlig indsatsenhed i en anden medlemsstat med henblik på at imødegå en krisesituation. Den kompetente myndighed i den anmodede medlemsstat kan acceptere eller afvise en sådan anmodning eller foreslå en anden form for bistand.
   2.   Med forbehold af en aftale mellem de berørte medlemsstater kan bistanden bestå af levering af udstyr og/eller ekspertise til den anmodende medlemsstat og/eller gennemførelse af operationer på medlemsstatens område om nødvendigt med brug af våben.
   3.   I tilfælde af operationer på den anmodende medlemsstats område skal embedsmænd fra den særlige indsatsenhed, der yder bistand, have tilladelse til at handle i en støttefunktion på den anmodende medlemsstats område og træffe alle nødvendige foranstaltninger for at yde den bistand, der anmodes om, når de:

               a)

               opererer under den anmodende medlemsstats ansvar, myndighed og ledelse og i overensstemmelse med den anmodende medlemsstats lovgivning, og

               b)

               opererer inden for rammerne af deres beføjelser i henhold til deres nationale lovgivning.

         Artikel 4
   Civilretligt og strafferetligt ansvar
   Når en medlemsstats embedsmænd opererer inden for en anden medlemsstat, og/eller der anvendes udstyr i henhold til denne afgørelse, finder bestemmelserne om civilretligt og strafferetligt ansvar, der er indeholdt i artikel 21, stk. 4 og 5, og artikel 22 i Prüm-afgørelsen, anvendelse.
   Artikel 5
   Møder og fælles uddannelse
   De deltagende medlemsstater sørger for, at deres særlige indsatsenheder afholder møder og tilrettelægger fælles uddannelse og øvelser, når det er nødvendigt, med henblik på at udveksle erfaringer og ekspertise samt generelle, praktiske og tekniske oplysninger om håndtering af en krisesituation. Sådanne møder, uddannelsesaktiviteter og øvelser kan finansieres via de muligheder, der findes i EU's finansielle programmer med henblik på at modtage tilskud via Den Europæiske Unions budget. I den forbindelse skal den medlemsstat, der varetager formandskabet i EU, bestræbe sig på at sikre, at sådanne møder, uddannelsesaktiviteter og øvelser finder sted.
   Artikel 6
   Omkostninger
   Den anmodende medlemsstat afholder de operative omkostninger, som den anmodede medlemsstats særlige indsatsenheder pådrager sig i forbindelse med anvendelsen af artikel 3, herunder transport- og opholdsudgifter, medmindre andet aftales mellem de berørte medlemsstater.
   Artikel 7
   Sammenhængen med andre instrumenter
   1.   Uden at dette berører medlemsstaternes forpligtelser i henhold til andre retsakter, der vedtages i medfør af afsnit VI i traktaten, især Prüm-afgørelsen:

               a)

               kan medlemsstaterne fortsat anvende bilaterale eller multilaterale aftaler eller ordninger vedrørende grænseoverskridende samarbejde, som er i kraft den 23. juni 2008, for så vidt sådanne aftaler eller ordninger ikke er uforenelige med denne afgørelses mål

               b)

               kan medlemsstaterne indgå bilaterale eller multilaterale aftaler eller ordninger om grænseoverskridende samarbejde eller sætte dem i kraft efter den 23. december 2008, for så vidt sådanne aftaler eller ordninger giver mulighed for at uddybe eller udvide denne afgørelses mål.

         2.   De aftaler og ordninger, der er omhandlet i stk. 1, må ikke berøre forbindelserne med de medlemsstater, der ikke er parter i dem.
   3.   Medlemsstaterne underretter Rådet og Kommissionen om de aftaler eller ordninger, der er omhandlet i stk. 1.
   Artikel 8
   Afsluttende bestemmelser
   Generalsekretariatet for Rådet udarbejder og ajourfører listen over de kompetente myndigheder i medlemsstaterne, der kan fremsætte anmodninger og give tilladelser til at yde bistand, jf. artikel 3.
   Generalsekretariatet for Rådet underretter de i stk. 1 omhandlede myndigheder om enhver ændring af den liste, der er udarbejdet i henhold til denne artikel.
   Artikel 9
   Ikrafttræden
   Denne afgørelse træder i kraft den 23. december 2008.

      Udfærdiget i Luxembourg, den 23. juni 2008.

            På Rådets vegne

         I. JARC

            Formand

      (1)  EUT C 321 af 29.12.2006, s. 45.

      (2)  Udtalelse af 31.1.2008 (endnu ikke offentliggjort i EUT).

      (3)  Se side 1 i denne EUT.

      (4)  EFT L 164 af 22.6.2002, s. 3.


title: 2011/355/EU: Rådets afgørelse af 9. juni 2011 om Frankrigs elektroniske udveksling af fingeraftryksdata

text:
               21.6.2011

               DA

               Den Europæiske Unions Tidende

               L 161/23

         RÅDETS AFGØRELSE
   af 9. juni 2011
   om Frankrigs elektroniske udveksling af fingeraftryksdata
   (2011/355/EU)
   RÅDET FOR DEN EUROPÆISKE UNION HAR —
   under henvisning til Rådets afgørelse 2008/615/RIA af 23. juni 2008 om intensivering af det grænseoverskridende samarbejde, navnlig om bekæmpelse af terrorisme og grænseoverskridende kriminalitet (1), særlig artikel 25,
   under henvisning til Rådets afgørelse 2008/616/RIA af 23. juni 2008 om gennemførelse af afgørelse 2008/615/RIA om intensivering af det grænseoverskridende samarbejde, navnlig om bekæmpelse af terrorisme og grænseoverskridende kriminalitet (2), særlig artikel 20 og kapitel 4 i bilaget, og
   ud fra følgende betragtninger:

               (1)

               I henhold til protokollen om overgangsbestemmelser, der er knyttet som bilag til traktaten om Den Europæiske Union, til traktaten om Den Europæiske Unions funktionsmåde og til traktaten om Det Europæiske Atomenergifællesskab, bevares retsvirkningerne af retsakter, der er vedtaget af Unionens institutioner, organer, kontorer og agenturer inden Lissabontraktatens ikrafttrædelse, så længe disse retsakter ikke er ophævet, annulleret eller ændret i medfør af traktaterne.

               (2)

               Artikel 25 i afgørelse 2008/615/RIA finder derfor anvendelse, og Rådet afgør med enstemmighed, om medlemsstaterne har gennemført bestemmelserne i kapitel 6 i nævnte rådsafgørelse.

               (3)

               Artikel 20 i afgørelse 2008/616/RIA bestemmer, at afgørelser som omhandlet i artikel 25, stk. 2, i afgørelse 2008/615/RIA træffes på grundlag af en evalueringsrapport, der baseres på et spørgeskema. For så vidt angår elektronisk dataudveksling i henhold til kapitel 2 i afgørelse 2008/615/RIA baseres evalueringsrapporten på et evalueringsbesøg og en forsøgsfase.

               (4)

               I henhold til kapitel 4, punkt 1.1, i bilaget til afgørelse 2008/616/RIA vedrører det spørgeskema, der udarbejdes af den relevante arbejdsgruppe i Rådet, hver af de elektroniske dataudvekslinger og skal besvares af en medlemsstat, så snart den mener, at den opfylder forudsætningerne for dataudveksling i den relevante datakategori.

               (5)

               Frankrig har besvaret spørgeskemaet om databeskyttelse og spørgeskemaet om udveksling af fingeraftryksdata.

               (6)

               Frankrig har gennemført en vellykket forsøgsfase med Spanien, Tyskland og Luxembourg.

               (7)

               Der er blevet gennemført et evalueringsbesøg i Frankrig, og evalueringsgruppen fra Spanien, Tyskland og Luxembourg har udarbejdet en rapport om evalueringsbesøget, som er blevet sendt til den relevante arbejdsgruppe i Rådet.

               (8)

               Rådet har fået forelagt en samlet evalueringsrapport, som opsummerer resultaterne af spørgeskemaerne, evalueringsbesøget og forsøgsfasen vedrørende udveksling af fingeraftryksdata —

         VEDTAGET DENNE AFGØRELSE:
   Artikel 1
   Med henblik på elektronisk søgning af fingeraftryksdata har Frankrig fuldt ud gennemført de generelle bestemmelser om databeskyttelse i kapitel 6 i afgørelse 2008/615/RIA og har ret til at modtage og levere personoplysninger i henhold til artikel 9 i nævnte afgørelse fra datoen for nærværende afgørelses ikrafttræden.
   Artikel 2
   Denne afgørelse træder i kraft på dagen for vedtagelsen.

      Udfærdiget i Luxembourg, den 9. juni 2011.

            På Rådets vegne

         PINTÉR S.

            Formand

      (1)  EUT L 210 af 6.8.2008, s. 1.

      (2)  EUT L 210 af 6.8.2008, s. 12.


title: 2013/744/EU: Rådets afgørelse af 9. december 2013 om undertegnelse på Den Europæiske Unions vegne af protokollen om eliminering af ulovlig handel med tobaksvarer til WHO-rammekonventionen om bekæmpelse af tobaksrygning, for så vidt angår dens bestemmelser om forpligtelser vedrørende retligt samarbejde i straffesager, definitionen af strafbare handlinger, og politisamarbejde

text:
               12.12.2013

               DA

               Den Europæiske Unions Tidende

               L 333/73

         RÅDETS AFGØRELSE
   af 9. december 2013
   om undertegnelse på Den Europæiske Unions vegne af protokollen om eliminering af ulovlig handel med tobaksvarer til WHO-rammekonventionen om bekæmpelse af tobaksrygning, for så vidt angår dens bestemmelser om forpligtelser vedrørende retligt samarbejde i straffesager, definitionen af strafbare handlinger, og politisamarbejde
   (2013/744/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 82, stk. 1, artikel 83 og artikel 87, stk. 2, sammenholdt med artikel 218, stk. 5,
   under henvisning til forslag fra Europa-Kommissionen, og
   ud fra følgende betragtninger:

               (1)

               Den 22. oktober 1999 bemyndigede Rådet Kommissionen til inden for rammerne af Verdenssundhedsorganisationen (WHO) at forhandle om en rammekonvention om tobakskontrol (WHO-rammekonventionen om bekæmpelse af tobaksrygning) samt dertil knyttede protokoller. Bemyndigelsen blev ændret af Rådet den 21. april 2001 og, for så vidt angår protokollen om eliminering af ulovlig handel med tobaksvarer (»protokollen«), den 20. december 2007. Forhandlingerne, som Kommissionen førte inden for rammerne af de forhandlingsdirektiver, som Rådet havde vedtaget, afsluttedes ved, at parterne i WHO-rammekonventionen om bekæmpelse af tobaksrygning på deres femte møde den 12. november 2012 i Seoul i Republikken Korea vedtog protokollen.

               (2)

               Indgåelsen af WHO-rammekonventionen om bekæmpelse af tobaksrygning blev godkendt på Fællesskabets vegne ved Rådets afgørelse 2004/513/EF (1), hvilket er en forudsætning for, at Den Europæiske Union kan blive part i protokollen.

               (3)

               Protokollen udgør et betydeligt bidrag til de internationale bestræbelser på at eliminere alle former for ulovlig handel med tobaksvarer, hvilket er et vigtigt element i tobakskontrol.

               (4)

               Protokollen fastsætter forpligtelser for de kontraherende parter vedrørende retligt samarbejde i straffesager, definitionen af strafbare handlinger, og politisamarbejde. Som følge heraf henhører disse bestemmelser under anvendelsesområdet for tredje del, afsnit V, i traktaten om Den Europæiske Unions funktionsmåde.

               (5)

               Da protokollen omfatter spørgsmål, som henhører under Unionens kompetence, bør protokollen undertegnes på Unionens vegne, med forbehold af senere indgåelse.

               (6)

               Med undertegnelsen af protokollen udøver Unionen ikke delt kompetence, så medlemsstaterne bevarer derfor deres kompetence inden for de af protokollen omfattede områder, som ikke berører fælles regler eller ændrer anvendelsesområdet for sådanne regler.

               (7)

               I medfør af artikel 1 og 2 i protokollen (nr. 21) om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, og med forbehold af artikel 4 i samme protokol, deltager disse medlemsstater ikke i vedtagelsen af denne afgørelse, som ikke er bindende for og ikke finder anvendelse i Det Forenede Kongerige og Irland.

               (8)

               I medfør af artikel 1 og 2 i protokollen (nr. 22) om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i vedtagelsen af denne afgørelse, som ikke er bindende for og ikke finder anvendelse i Danmark.

               (9)

               Parallelt med denne afgørelse skal der vedtages en særskilt afgørelse (2) om undertegnelse på Unionens vegne af protokollen, bortset fra dens bestemmelser om forpligtelser vedrørende retligt samarbejde i straffesager, definitionen af strafbare handlinger, og politisamarbejde —

         VEDTAGET DENNE AFGØRELSE:
   Artikel 1
   Der gives herved bemyndigelse til undertegnelse af protokollen om eliminering af ulovlig handel med tobaksvarer til WHO-rammekonventionen om bekæmpelse af tobaksrygning for så vidt angår dens bestemmelser om forpligtelser vedrørende retligt samarbejde i straffesager, definitionen af strafbare handlinger, og politisamarbejde, med forbehold af indgåelse af protokollen (3).
   Artikel 2
   Formanden for Rådet bemyndiges herved til at udpege den eller de personer, der er beføjet til at undertegne protokollen på Unionens vegne, for så vidt angår dens bestemmelser om forpligtelser vedrørende retligt samarbejde i straffesager, definitionen af strafbare handlinger, og politisamarbejde.
   Artikel 3
   Denne afgørelse træder i kraft på dagen efter offentliggørelsen i Den Europæiske Unions Tidende.

      Udfærdiget i Bruxelles, den 9. december 2013.

            På Rådets vegne

         A. PABEDINSKIENĖ

            Formand

      (1)  Rådets afgørelse 2004/513/EF af 2. juni 2004 om indgåelse af WHO-rammekonventionen om bekæmpelse af tobaksrygning (EUT L 213 af 15.6.2004, s. 8).

      (2)  Rådets afgørelse 2013/745/EU af 9. december 2013 om undertegnelse på Den Europæiske Unions vegne af protokollen om eliminering af ulovlig handel med tobaksvarer til WHO-rammekonventionen om bekæmpelse af tobaksrygning, bortset fra dens bestemmelser om forpligtelser vedrørende retligt samarbejde i straffesager, definitionen af strafbare handlinger, og politisamarbejde (EUT Se side 75 i denne EUT).

      (3)  Teksten til protokollen offentliggøres sammen med afgørelsen om indgåelse.


title: Rådets afgørelse (EU) 2015/190 af 5. februar 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020

text:
               7.2.2015

               DA

               Den Europæiske Unions Tidende

               L 31/25

         RÅDETS AFGØRELSE (EU) 2015/190
   af 5. februar 2015
   om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 300, stk. 3, og artikel 305,
   under henvisning til Rådets afgørelse 2014/930/EU af 16. december 2014 om Regionsudvalgets sammensætning (1),
   under henvisning til indstillingerne fra hver enkelt medlemsstat, og
   ud fra følgende betragtninger:

               (1)

               I henhold til artikel 300, stk. 3, i traktaten er det en betingelse for at blive medlem af eller suppleant til Regionsudvalget, at vedkommende ud over at være repræsentant for en regional eller lokal myndighed enten skal være valgt til en regional eller lokal myndighed eller være politisk ansvarlig over for en valgt forsamling.

               (2)

               Ifølge artikel 305 i traktaten beskikkes Regionsudvalgets medlemmer samt et tilsvarende antal suppleanter af Rådet for fem år efter indstilling fra hver enkelt medlemsstat.

               (3)

               Eftersom mandatet for medlemmerne af og suppleanterne til Regionsudvalget udløb den 25. januar 2015, var det nødvendigt at beskikke nye medlemmer og suppleanter.

               (4)

               Den 26. januar 2015 vedtog Rådet afgørelse (EU) 2015/116 (2) om beskikkelse af de medlemmer og suppleanter, som den belgiske, bulgarske, tjekkiske, danske, estiske, irske, græske, spanske, franske, kroatiske, italienske, cypriotiske, lettiske, litauiske, luxembourgske, ungarske, maltesiske, nederlandske, østrigske, portugisiske, rumænske, slovenske, slovakiske, finske og svenske regering havde indstillet, de 23 medlemmer og 23 suppleanter, som den tyske regering havde indstillet, og de 18 medlemmer og 16 suppleanter, som den polske regering havde indstillet, for perioden fra den 26. januar 2015 til den 25. januar 2020. Medlemmer og suppleanter, hvis kandidatur ikke er blevet meddelt Rådet inden den 22. januar 2015, kunne ikke medtages i afgørelse (EU) 2015/116.

               (5)

               Den 2. februar 2015 og den 3. februar 2015 blev den liste over medlemmer og suppleanter, der er indstillet af den britiske regering, samt den liste over et medlem og en suppleant, der er indstillet af den tyske regering, forelagt for Rådet. Disse medlemmer og suppleanter bør beskikkes for den samme periode fra den 26. januar 2015 til den 25. januar 2020 som medlemmer og suppleanter, der er beskikket ved afgørelse (EU) 2015/116. Nærværende afgørelse bør derfor finde anvendelse med tilbagevirkende kraft fra den 26. januar 2015. Der vil på et senere tidspunkt blive vedtaget en tredje afgørelse om beskikkelse af de øvrige medlemmer af og suppleanter til Regionsudvalget for perioden fra den 26. januar 2015 til den 25. januar 2020 —

         VEDTAGET DENNE AFGØRELSE:
   Artikel 1
   Følgende medlemmer og suppleanter beskikkes til Regionsudvalget for perioden fra den 26. januar 2015 til den 25. januar 2020:

               —

               som medlemmer beskikkes de personer, der for hver medlemsstat er opført på listen i bilag I

               —

               som suppleanter beskikkes de personer, der for hver medlemsstat er opført på listen i bilag II.

         Artikel 2
   Denne afgørelse træder i kraft på dagen for vedtagelsen.
   Den får virkning fra den 26. januar 2015.

      Udfærdiget i Bruxelles, den 5. februar 2015.

            På Rådets vegne

         E. RINKĒVIČS

            Formand

      (1)  EUT L 365 af 19.12.2014, s. 143.

      (2)  Rådets afgørelse (EU) 2015/116 af 26. januar 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 (EUT L 20 af 27.1.2015, s. 42).

      BILAG I

         ПРИЛОЖЕНИЕ I — ANEXO I — PŘÍLOHA I — BILAG I — ANHANG I — I LISA — ΠΑΡΑΡΤΗΜΑ Ι — ANNEX I — ANNEXE I — PRILOG I — ALLEGATO I — I PIELIKUMS — I PRIEDAS — I. MELLÉKLET — ANNESS I — BIJLAGE I — ZAŁĄCZNIK I — ANEXO I — ANEXA I — PRÍLOHA I — PRILOGA I — LIITE I — BILAGA I

         Членове/Miembros/Členové/Medlemmer/Mitglieder/Liikmed/Μέλη/Members/Membres/Članovi/Membri/Locekļi/Nariai/Tagok/Membri/Leden/Członkowie/Membros/Membri/Členovia/Člani/Jäsenet/Ledamöter

      DEUTSCHLAND
      Frau Marion WALSMANN
      Mitglied des Thüringer Landtags
      UNITED KINGDOM

                  Cllr Stephen ALAMBRITIS
                  Leader of London Borough of Merton

                  Mr Michael ANTONIW
                  Assembly Member for Pontypridd

                  Cllr Sir Albert BORE
                  Member of Birmingham City Council

                  Cllr Robert Charles BRIGHT
                  Leader of Newport City Council

                  Cllr Anthony Gerard BUCHANAN
                  Councillor East Renfrewshire Council

                  Cllr Joseph COONEY
                  Leader of Pendle Council

                  Cllr Andrew Varah COOPER
                  Member of Kirklees Council

                  Cllr Trevor CUMMINGS
                  Member of Ards Borough Council

                  Jeremy Roger EVANS
                  Assembly Member Greater London Authority

                  Ms Megan FEARON
                  Member of the Northern Ireland Assembly

                  Ms Patricia Josephine FERGUSON
                  Constituency member for Glasgow Maryhill & Springburn

                  Cllr Robert Ian Neilson GORDON
                  Member of Hertfordshire Council

                  Cllr Judith HUGHES
                  Member of Kirklees Council

                  Cllr Gordon Charles KEYMER
                  Leader of Tandridge District Council

                  Cllr Margaret Ann LISHMAN
                  Member of Burnley Council

                  Cllr Cormack MCCHORD
                  Councillor for Stirling

                  Mr William Stewart MAXWELL
                  MSP for West of Scotland

                  Cllr Kevin PEEL
                  Member of Manchester City Council

                  Cllr Dorothy SHARPE
                  Member of East Riding of Yorkshire Council

                  Cllr Jill SHORTLAND
                  Member of Somerset Council

                  Cllr Harvey SIGGS
                  Member of Mendip Council

                  Cllr Judith Anne WALLACE
                  Member of North Tyneside Council

                  Cllr Paul WATSON
                  Leader, Sunderland Council

                  Cllr Emily WESTLEY
                  Member of Hastings Council

      BILAG II

         ПРИЛОЖЕНИЕ II — ANEXO II — PŘÍLOHA II — BILAG II — ANHANG II — II LISA — ΠΑΡΑΡΤΗΜΑ IΙ — ANNEX II — ANNEXE II — PRILOG II — ALLEGATO II — II PIELIKUMS — II PRIEDAS — II. MELLÉKLET — ANNESS II — BIJLAGE II — ZAŁĄCZNIK II — ANEXO II — ANEXA II — PRÍLOHA II — PRILOGA II — LIITE II — BILAGA II

         Заместник-членове/Suplentes/Náhradníci/Suppleanter/Stellvertreter/Asendusliikmed/Αναπληρωτές/Alternate members/Suppléants/Zamjenici članova/Supplenti/Aizstājēji/Pakaitiniai nariai/Póttagok/Membri Supplenti/Plaatsvervangers/Zastępcy członków/Suplentes/Supleanți/Náhradníci/Nadomestni člani/Varajäsenet/Suppleanter

      DEUTSCHLAND
      Frau Dorothea MARX
      Mitglied des Thüringer Landtags
      UNITED KINGDOM

                  Cllr Sanchia ALASIA
                  Member of London Borough of Barking & Dagenham

                  Jennette ARNOLD
                  Assembly Member Greater London Authority

                  Cllr Shurma BATSON
                  Member of Stevenage Council

                  Cllr Zahid Mehmood CHAUHAN
                  Member of Oldham Council

                  Cllr John Paul FINDLOW
                  Member of Cheshire East Council

                  Cllr Gillian FORD
                  Member of London Borough of Havering

                  Cllr Barbara GRANT
                  East Renfrewshire Council

                  Cllr Suzanne Ellen GROCOTT
                  Member of London Borough of Merton

                  Cllr Arnold HATCH
                  Member of Craigavon Borough Council

                  Cllr Doreen HUDDART
                  Member of Newcastle City Council

                  Cllr Ronald Arvon HUGHES
                  Member of Conwy County Borough Council

                  Mr James Robert HUME
                  Regional List member for South of Scotland

                  Cllr Imran HUSSAIN
                  Member of Bradford Council

                  Cllr Geoffrey KNIGHT
                  Member of Lancaster Council

                  Sir James Angus Rhoderick MCGRIGOR
                  Regional List Member for the Highlands and Islands

                  Mr Fearghal MCKINNEY
                  Member of the Northern Ireland Assembly

                  Cllr Robert John PRICE
                  Leader of Oxford Council

                  Cllr Gary ROBINSON
                  Leader Shetland Islands Council

                  Cllr Linda ROBINSON
                  Member of Wychavon Council

                  Cllr Sarah Elizabeth RUSSELL
                  Member of Derby Council

                  Cllr David SHAKESPEARE
                  Member of Wycombe Council

                  Rhodri Glyn THOMAS
                  Assembly Member for Carmarthen East and Dinefwr

                  Cllr Kay TWITCHEN
                  Member of Essex County Council

                  Cllr Martin John Beresford VEAL
                  Chairman, Bath & North East Somerset Council


title: Afgørelse EUSEC/1/2008 truffet af Den Udenrigs- og Sikkerhedspolitiske Komité den 12. februar 2008 om udnævnelse af missionschefen for Den Europæiske Unions rådgivnings- og bistandsmission vedrørende reform af sikkerhedssektoren i Den Demokratiske Republik Congo (EUSEC RD Congo)

text:
               29.2.2008

               DA

               Den Europæiske Unions Tidende

               L 56/63

      AFGØRELSE EUSEC/1/2008 TRUFFET AF DEN UDENRIGS- OG SIKKERHEDSPOLITISKE KOMITÉ

   den 12. februar 2008
   om udnævnelse af missionschefen for Den Europæiske Unions rådgivnings- og bistandsmission vedrørende reform af sikkerhedssektoren i Den Demokratiske Republik Congo (EUSEC RD Congo)
   (2008/171/FUSP)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 25, stk. 3,
   under henvisning til Rådets fælles aktion 2007/406/FUSP af 12. juni 2007 om Den Europæiske Unions rådgivnings- og bistandsmission vedrørende reform af sikkerhedssektoren i Den Demokratiske Republik Congo (EUSEC RD Congo) (1), særlig artikel 8, og
   ud fra følgende betragtninger:

               (1)

               I overensstemmelse med artikel 8 i fælles aktion 2007/406/FUSP har Rådet godkendt, at Den Udenrigs- og Sikkerhedspolitiske Komité træffer efterfølgende afgørelser vedrørende udnævnelse af missionschefen.

               (2)

               Ifølge artikel 5 i fælles aktion 2007/406/FUSP blev Pierre-Michel JOANA udnævnt til missionschef for Den Europæiske Unions rådgivnings- og bistandsmission vedrørende reform af sikkerhedssektoren i Den Demokratiske Republik Congo.

               (3)

               Den 19. december 2007 indgav Pierre-Michel JOANA sin afskedsbegæring som missionschef.

               (4)

               Generalsekretæren/den højtstående repræsentant har foreslået, at Michel SIDO udnævnes som ny missionschef for Den Europæiske Unions rådgivnings- og bistandsmission vedrørende reform af sikkerhedssektoren i Den Demokratiske Republik Congo —

         TRUFFET FØLGENDE AFGØRELSE:
   Artikel 1
   Michel SIDO udnævnes hermed til missionschef for Den Europæiske Unions rådgivnings- og bistandsmission vedrørende reform af sikkerhedssektoren i Den Demokratiske Republik Congo.
   Artikel 2
   Denne afgørelse har virkning fra den 1. marts 2008.

      Udfærdiget i Bruxelles, den 12. februar 2008.

            På vegne af Den Udenrigs- og Sikkerhedspolitiske Komité

         M. IPAVIC

            Formand

      (1)  EUT L 151 af 13.6.2007, s. 52.


title: Rådets afgørelse (EU) 2016/2234 af 21. november 2016 om undertegnelse på Unionens vegne af samarbejdsaftalen mellem Den Europæiske Union og Kontoret for Luftfartssikkerhed i Afrika og Madagaskar (ASECNA) om udvikling af satellitbaseret radionavigation og om levering af tilknyttede tjenester i ASECNA's kompetenceområde til fordel for den civile luftfart

text:
               13.12.2016

               DA

               Den Europæiske Unions Tidende

               L 337/1

         RÅDETS AFGØRELSE (EU) 2016/2234
   af 21. november 2016
   om undertegnelse på Unionens vegne af samarbejdsaftalen mellem Den Europæiske Union og Kontoret for Luftfartssikkerhed i Afrika og Madagaskar (ASECNA) om udvikling af satellitbaseret radionavigation og om levering af tilknyttede tjenester i ASECNA's kompetenceområde til fordel for den civile luftfart
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 172 sammenholdt med artikel 218, stk. 5,
   under henvisning til forslag fra Europa-Kommissionen, og
   ud fra følgende betragtninger:

               (1)

               Den 25. september 2014 gav Rådet Kommissionen bemyndigelse til, på Unionens vegne, at forhandle om en international aftale med Kontoret for Luftfartssikkerhed i Afrika og Madagaskar, der fastsætter vilkårene og betingelserne for levering af satellitbaserede forstærkningstjenester i Afrika på grundlag af det europæiske satellitnavigationsprogram Egnos.

               (2)

               Efter forhandlingerne blev samarbejdsaftalen mellem Den Europæiske Union og Kontoret for Luftfartssikkerhed i Afrika og Madagaskar (ASECNA) om udvikling af satellitbaseret radionavigation og om levering af tilknyttede tjenester i ASECNA's kompetenceområde til fordel for den civile luftfart (»aftalen«) paraferet den 12. maj 2016.

               (3)

               Aftalen bør undertegnes —

         VEDTAGET DENNE AFGØRELSE:
   Artikel 1
   Der gives herved bemyndigelse til undertegnelse på Unionens vegne af samarbejdsaftalen mellem Den Europæiske Union og Kontoret for Luftfartssikkerhed i Afrika og Madagaskar (ASECNA) om udvikling af satellitbaseret radionavigation og om levering af tilknyttede tjenester i ASECNA's kompetenceområde til fordel for den civile luftfart.
   Artikel 2
   Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne med forbehold af dens indgåelse.
   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 21. november 2016.

            På Rådets vegne

         P. PLAVČAN

            Formand


title: Europa-Parlamentets afgørelse (EU) 2016/1591 af 28. april 2016 om decharge for gennemførelsen af budgettet for fællesforetagendet for initiativet om innovative lægemidler 2 (efterfølger til fællesforetagendet med henblik på gennemførelse af det fælles teknologiinitiativ om innovative lægemidler) for regnskabsåret 2014

text:
               14.9.2016

               DA

               Den Europæiske Unions Tidende

               L 246/411

         EUROPA-PARLAMENTETS AFGØRELSE (EU) 2016/1591
   af 28. april 2016
   om decharge for gennemførelsen af budgettet for fællesforetagendet for initiativet om innovative lægemidler 2 (efterfølger til fællesforetagendet med henblik på gennemførelse af det fælles teknologiinitiativ om innovative lægemidler) for regnskabsåret 2014
   EUROPA-PARLAMENTET,

               —

               der henviser til det endelige årsregnskab for fællesforetagendet for initiativet om innovative lægemidler 2 (efterfølger til fællesforetagendet med henblik på gennemførelse af det fælles teknologiinitiativ om innovative lægemidler) for regnskabsåret 2014,

               —

               der henviser til Revisionsrettens beretning om årsregnskabet for fællesforetagendet for initiativet om innovative lægemidler for regnskabsåret 2014 med fællesforetagendets svar (1),

               —

               der henviser til Revisionsrettens erklæring (2) for regnskabsåret 2014 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

               —

               der henviser til Rådets henstilling af 12. februar 2016 om meddelelse af decharge til fællesforetagendet for gennemførelsen af budgettet for regnskabsåret 2014 (05587/2016 — C8-0056/2016),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 209,

               —

               der henviser til Rådets forordning (EF) nr. 73/2008 af 20. december 2007 om oprettelse af et fællesforetagende med henblik på gennemførelse af det fælles teknologiinitiativ om innovative lægemidler (4),

               —

               der henviser til Rådets forordning (EU) nr. 557/2014 af 6. maj 2014 om oprettelse af fællesforetagendet for initiativet om innovative lægemidler 2 (5), særlig artikel 1, stk. 2 og artikel 12,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (6),

               —

               der henviser til Kommissionens delegerede forordning (EU) nr. 110/2014 af 30. september 2013 om en finansforordningsmodel for offentlig-private partnerskabsorganer, jf. artikel 209 i Europa-Parlamentets og Rådets forordning (EU, Euratom) nr. 966/2012 (7),

               —

               der henviser til forretningsordenens artikel 94 og bilag V,

               —

               der henviser til betænkning fra Budgetkontroludvalget (A8-0081/2016),

               1.

               meddeler den administrerende direktør for fællesforetagendet for initiativet om innovative lægemidler 2 (efterfølger til fællesforetagendet med henblik på gennemførelse af det fælles teknologiinitiativ om innovative lægemidler) decharge for gennemførelsen af fællesforetagendets budget for regnskabsåret 2014;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for fællesforetagendet for initiativet om innovative lægemidler 2 (efterfølger til fællesforetagendet med henblik på gennemførelse af det fælles teknologiinitiativ om innovative lægemidler), Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Martin SCHULZ

            Formand

         Klaus WELLE

            Generalsekretær

      (1)  EUT C 422 af 17.12.2015, s. 61.

      (2)  EUT C 422 af 17.12.2015, s. 62.

      (3)  EUT L 298 af 26.10.2012, s. 1.

      (4)  EUT L 30 af 4.2.2008, s. 38.

      (5)  EUT L 169 af 7.6.2014, s. 54.

      (6)  EFT L 357 af 31.12.2002, s. 72.

      (7)  EUT L 38 af 7.2.2014, s. 2.